1. Sinfonia (Beethoven)

Ludwig van Beethovenen Lehen Sinfonia do maiorrean op. 21 konpositore honen bederatzi sinfonietatik lehena da. Vienan idatzia izan zen 1799 eta 1800 artean eta Gottfried van Swieten baroiari eskeinia izan zen, melomanoa eta Wolfgang Amadeus Mozarten laguna zena.

Harizko instrumentuek, bi zehar txirulak, bi oboek, bi klarinetek, bi fagotek, bi tronpak, bi tronpetak eta perkusiozko instrumentuek osatutako orkestra batentzat idatzia dago.

1800eko apirilak 2an estreinatu zen Vienako Burgtheaterren. Egitura oso klasiko bat duen arren, lan hau bere izaera berritzaileagatik kritikatua izan zen: obertura ez zen tonalitate nagusiarekin (do maior) hasten, modulazio ugari zituen, hirugarren mugimendua (faltsuki menuetto deitua) azkarregia zen etab. Mozarten 41. Sinfoniarekin, Jupiter ezizena duena, edo Joseph Haydnen beste sinfonia batzuekin antzekotasun gehiegi izatea egozten zitzaion.

 Mugimenduak 
Lau mugimendu ditu.

 Adagio molto - allegro con brio
 Fitxategi:Symphony No. 1 in C - I. Adagio molto, Allegro con brio - Chamber Orchestra - United States Marine Band.opus

 Andante cantabile con moto
 Fitxategi:Symphony No. 1 in C - II. Andante cantabile con moto - Chamber Orchestra - United States Marine Band.opus

 Menuetto - Allegro molto e vivace
 Fitxategi:Symphony No. 1 in C - III. Menuetto, Allegro molto e vivace - Chamber Orchestra - United States Marine Band.opus

 Finale - Adagio, allegro molto e vivace
 Fitxategi:Symphony No. 1 in C - IV. Adagio, Allegro molto e vivace - Chamber Orchestra - United States Marine Band.opus

 Azterketa 
Lehen sinfonia, nolabait, Beethovenek ondoren idatziko duenaren guztirako sarrera bat da: izatez, sarritan kontrastatuak diren ostertz ugari esploratzen ditu. Hala, bata bestearen atzean, lirikoa eta lasaia (azken bi mugimenduetan), iluna eta apasionatua (sarrera motelean), tentsoa eta dramatikoa (hasierako allegroan) eta patetikoa (mugimendu motelean) bezala definitzen da. Bestalde, Hirugarren eta Zazpigarren sinfonietako mugimendu motelen premonizio bat dirudi. Amaierarako Haydnengan oinarritu zen, honen eragina interpretazio azkarretan nabarmenago egiten delarik; izan ere, lan honetako mugimendurik berritzaileena hirugarrena da, scherzo bat dena, bizia eta arina, Beethovenek ordutik aurrera ohiko minuetoaren ordez erabiliko zuena.

 Kanpo estekak 

Kategoria:Beethovenen konposizioak
Kategoria:Konposizioak do maiorren
Beethoven